สังคมข่าวหุ้นคาเฟอีน
****หากวันก่อนหน้านี้ พิศิษฐ์ เสรีวิวัฒนา เอ็มดีของเอ็กซิมแบงก์ ตอบคำถามเหมือนกับที่เขียนในข่าวแจก แล้วส่งไปให้สื่อมวลชนเมื่อวานนี้ เกี่ยวกับเรื่องของการปล่อยสินเชื่อให้กับ เชาว์ สตีล อินดัสทรี้ หรือ CHOW ทุกอย่างก็จบไปแล้ว ไม่ใช่ตอบแบบสะเปะสะปะ เขาจะเอาเงินไปทำอะไร เราตรวจสอบไม่ได้ วิธีการตอบ หรือพูดแบบนี้ ขอแนะนำว่าไปผายลมเหอะ
3 ก.พ. 2560

****หากวันก่อนหน้านี้ พิศิษฐ์ เสรีวิวัฒนา เอ็มดีของเอ็กซิมแบงก์ ตอบคำถามเหมือนกับที่เขียนในข่าวแจก แล้วส่งไปให้สื่อมวลชนเมื่อวานนี้ เกี่ยวกับเรื่องของการปล่อยสินเชื่อให้กับ เชาว์ สตีล อินดัสทรี้ หรือ CHOW ทุกอย่างก็จบไปแล้ว ไม่ใช่ตอบแบบสะเปะสะปะ เขาจะเอาเงินไปทำอะไร เราตรวจสอบไม่ได้ วิธีการตอบ หรือพูดแบบนี้ ขอแนะนำว่าไปผายลมเหอะ
****** จริงๆ แล้วเรื่อง CHOW นี่ก็ไม่ได้จะอะไรมากหรอกนะ หากในวันให้สัมภาษณ์กับสื่อเมื่ออาทิตย์ก่อน ผู้บริหารไม่ “ขี้จุ๊” ออกมาว่า จะนำเงินจากเอ็กซิมแบงก์ มาจ่ายหนี้ตั๋วบี/อี ซึ่งในข้อเท็จจริง ทุกคนต่างก็รู้ว่ามันทำไม่ได้ ส่วนกรณีทางแบงก์ชาติโทรมาที่เอ็กซิมแบงก์นั้น ก็โทรมาจริงๆ ซึ่ง พิศิษฐ์ เสรีวิวัฒนา ก็ควรยอมรับตรงนี้ด้วย ไม่ใช่จะมาบอกแบบปัดๆ ไม่อยากให้แบงก์ชาติเข้ามาจุ้น ก็จะไม่ให้ยุ่งได้ยังไง ในเมื่อกฎหมายใหม่ แบงก์รัฐต้องอยู่ภายใต้การควบคุมของ ธปท.
******รถเมล์ NGV ในที่สุดก็ไม่ไม่รอด(หรอก) และดูเหมือนว่าทุกฝ่ายที่เกี่ยวข้องทั้งคลังและคมนาคม ก็ยอมรับแล้วว่า ขสมก.รับรถเมล์ล็อตนี้ไม่ได้ ล่าสุด “อภิศักดิ์” ขุนคลัง เตรียมรื้อระบบจัดซื้อจัดจ้างใหม่หมด เพื่อให้เกิดความโปร่งใส แต่ในระหว่างนี้ อาจมีการออกกฎหมายพิเศษ ว่า หากใครจ่ายสินบน และยอมรับว่าจ่ายจริง และหากมาเป็นพยาน ก็จะไม่มีความผิด แต่มีโทษปรับ นัยสำคัญก็เพื่อลากคอข้าราชการ หรือนักการเมืองที่โกงกินมาบั่นคอให้หลุดออกมาจากบ่าให้ได้
******** ฝุ่นตลบกันไปทั้งบางหลังศาลปกครองมีคำสั่งเกี่ยวกับโรงไฟฟ้าพลังงานลมที่ เทพสติตย์ สร้างบนพื้นที่ของ ส.ป.ก.ไม่ได้ ทำให้บรรดานายแบงก์ต้องชะลอการปล่อยกู้ไว้ก่อน ส่วนแนวทางแก้ไข อาจคต้องไปแก้ไขร่างประกาศของ ส.ป.ก.เกี่ยวกับการให้เกษตรมีส่วนร่วมกับประโยชน์ด้วย อะไรก็ว่าไป หรือแก้ให้มีการสร้างโรงไฟฟ้าบนพื้นที่ฯ ได้ ไม่อย่างนั้น ได้จุดตะเกียงกันทั้งประเทศแน่ๆ เพราะโรงไฟฟ้าหลักๆ ก็ถูกเอ็นจีโอต่อต้าน มาถึงพลังงานทางเลือก ก็มีปัญหาอีก
******** ไพรัช ตระหง่านเรือง ผู้ช่วยกรรมการผู้จัดการ สายงานกิจการสาขา LH Bank  แจ้งพร้อมให้บริการพร้อมเพย์ได้ 4 ช่องทาง คือ LH Bank ทุกสาขาทั่วประเทศ, ตู้ ATM LH Bank,  Internet Banking LH Bank Speedy และ Mobile Application LH Bank M Choice
******TISCO ราคาไปได้เรื่อยๆ แถมวอลุ่มยังเยอะแยะ เทรดสนุกกว่าแบงก์ใหญ่อีกในตอนนี้ ล่าสุดวานนี้ราคาปิด 65 บาท เห็นหลายๆ โบรกฯ ยกมือเชียร์ “ซื้อ” กันอยู่ ราคาเป้าหมายเฉลี่ยระหว่าง 72-75 บาท ต่อหุ้น ส่วนพี/อี ตอนนี้ เพิ่งจะมาอยู่ประมาณ 10 เท่า เอง ขณะที่ผลตอบแทนเงินปันผลก็ยังเฉลี่ย 4% นี่แหละหุ้นน้ำดีจริงๆ  ซีอีไอคนใหม่ “สุทัศน์ เรืองมานะมงคล” คงปลื้ม
*******‘เสี่ยโบ้’ พิเชษฐ สิทธิอำนวย พา บล.บัวหลวง ขยับตัวครั้งสำคัญ จับมือกับ ม.ธรรมศาสตร์ เปิดตัวสาขาใหม่ ‘Investment Space by Bualuang Securities’ เพื่อเป็น “มุมลงทุนของคนรุ่นใหม่” แหล่งจุดประกายด้านการลงทุนให้แก่นักศึกษาและผู้สนใจ ด้วยกิจกรรมให้ความรู้และโครงการความร่วมมือต่างๆ อีกมากมาย เปิดให้บริการในบรรยากาศชิคๆ ตั้งแต่วันที่ 9 ก.พ.นี้ ที่ชั้น 1 อาคารศูนย์การเรียนรู้ฯ มธ. ศูนย์รังสิต 